****

****



Αθήνα, 15 Σεπτεμβρίου 2022

**ΔΕΛΤΙΟ ΤΥΠΟΥ**

**Θέατρο και εκπαιδευτικά προγράμματα για παιδιά   
στη Μουσική Βιβλιοθήκη «Λίλιαν Βουδούρη»  
του Συλλόγου Οι Φίλοι της Μουσικής   
στο Μέγαρο  
ΟΚΤ – ΔΕΚ 2022**

**Κυριακές τακτικές παραστάσεις για το κοινό και καθημερινές για σχολεία**

Φέτος, η Μουσική Βιβλιοθήκη συνεχίζει τη συνεργασία της με αγαπημένες καλλιτεχνικές ομάδες, αλλά ξεκινά και νέες, όπως αυτή με τη Σοφία Πάσχου και τους **Patari Project**. Συνολικά, φιλοξενεί **2 βρεφικά έργα**, **2 θεατρικά έργα για παιδιά 3-10 ετών**, και **6 διαφορετικά εκπαιδευτικά μουσικά προγράμματα για παιδιά από 2-12 ετών**.

Η προπώληση ξεκινά αυτήν την **Δευτέρα 19/9** και οι πρώτες παραστάσεις την **Κυριακή 9 Οκτωβρίου.**

ΘΕΑΤΡΟ ΓΙΑ ΒΡΕΦΗ ΚΑΙ ΠΑΙΔΙΑ ΕΩΣ 3 ΕΤΩΝ-------------------------------------------------------

**ΑΒΓΩ**

*Για 4η χρονιά*

Βρέφη και μικρά παιδιά βιώνουν μια αξέχαστη πολυαισθητική εμπειρία, με σκηνική δράση και ζωντανή μουσική, στην ειδικά διαμορφωμένη αίθουσα για τους μικρούς-μικρούς θεατές. Το Αυγό ως αρχή. Το Αυγό ως το «μέσα», το «ζεστά», ως ασφάλεια αλλά και ως προετοιμασία. Όλοι ήμασταν μέσα σε ένα αυγό. Κι όλοι θελήσαμε, τολμήσαμε να βγούμε από αυτό. Στην παράσταση παρακολουθούμε ένα μικρό ανθρωπάκι που αναπτύσσεται και προετοιμάζεται για τον έξω κόσμο, μέσα σε ένα αυγό, μέχρι τη στιγμή της απόφασης «Θα βγω!».

ΘΕΑΤΡΟ ΓΙΑ ΒΡΕΦΗ ΑΠΟ 10 ΜΗΝΩΝ ΚΑΙ ΠΑΙΔΙΑ ΕΩΣ 3 ΕΤΩΝ ΚΑΙ ΤΟΥΣ ΓΟΝΕΙΣ ΤΟΥΣ

**Κάθε Κυριακή** **στις 10:30**

**Έκτακτες Χριστουγεννιάτικες παραστάσεις**

Ιδέα: **Αντώνης Παπαθεοδούλου, Στέλλα Σερέφογλου**

Σκηνοθεσία: **Στέλλα Σερέφογλου**

Με την **Αθηνά Μουστάκα** και τον **Μιχάλη Λατουσάκη**

Διάρκεια

**40'**

ΠΟΛΥΧΩΡΟΣ

ΤΙΜΕΣ ΕΙΣΙΤΗΡΙΩΝ

**€10.00, €18.00, €26.00**

**Η ΒΑΣΙΛΙΣΣΑ ΤΩΝ ΠΑΝΤΩΝ**

*Για 2η χρονιά*

Μια μαγική και πολύχρωμη παράσταση που, με όχημα τη φαντασία, μας ταξιδεύει σ’ έναν κόσμο με εξωτικά πουλιά, πολύχρωμα ψάρια, έναστρους ουρανούς και πλούσια παλάτια, όπου όλα είναι πιθανά! Καθισμένοι σε μαξιλάρια, οι γονείς μαζί με τα παιδιά τους, παρακολουθούν μια ταλαντούχα χορεύτρια-περφόρμερ κι έναν χαρισματικό μουσικό κρουστών, και συμμετέχουν ενεργά, βοηθώντας τη Βασίλισσα της ιστορίας στο ταξίδι της για την αναζήτηση της πραγματικής ευτυχίας.

ΘΕΑΤΡΟ ΓΙΑ ΒΡΕΦΗ ΑΠΟ 10 ΜΗΝΩΝ ΚΑΙ ΠΑΙΔΙΑ ΕΩΣ 3 ΕΤΩΝ ΚΑΙ ΤΟΥΣ ΓΟΝΕΙΣ ΤΟΥΣ

**Κάθε Κυριακή** **στις 12:30**

**Έκτακτες Χριστουγεννιάτικες παραστάσεις**

Δημιουργός, χορεύτρια: **Σάρα Τοσκάνο**

Σκηνοθεσία: **Λάμπρος Φισφής**

Με τη **Σάρα Τοσκάνο** και τον **Σόλη Μπαρκί**

Διάρκεια

**45'**

ΠΟΛΥΧΩΡΟΣ

ΤΙΜΕΣ ΕΙΣΙΤΗΡΙΩΝ

**€10.00, €18.00, €26.00**

ΘΕΑΤΡΟ ΚΑΙ ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΓΙΑ ΠΑΙΔΙΑ 2-10 ΕΤΩΝ------------------------

**ΜΟΥΣΙΚΗ ΣΥΝΑΝΤΗΣΗ ΣΕ 4 ΠΡΑΞΕΙΣ  
και  
ΜΟΥΣΙΚΗ ΣΥΝΑΝΤΗΣΗ ΣΕ 4 ΠΡΑΞΕΙΣ *bébé***

Γονείς και παιδιά ακολουθούν το μονοπάτι δύο μελωδιών, μέσα από τους ήχους και τις φωνές των τεσσάρων εποχών και φτιάχνουν ένα μουσικό περιβάλλον εναρμονισμένο με τους μουσικούς κανόνες της φύσης. Είναι ικανή η μουσική να τους βοηθήσει να κατανοήσουν το πέρασμά τους μέσα από τις εποχές; Με τη συνοδεία των μουσικών οργάνων (πιάνο, βιολί, μουσικό πριόνι, μεταλλόφωνο, φλογέρες κ.ά.) οδηγούνται σε απαντήσεις και συμπεράσματα μοναδικά και απολύτως "φυσικά"!

ΕΚΠΑΙΔΕΥΤΙΚΟ ΠΡΟΓΡΑΜΜΑ   
ΓΙΑ ΠΑΙΔΙΑ 2-5 ΕΤΩΝ ΚΑΙ ΤΟΥΣ ΓΟΝΕΙΣ ΤΟΥΣ

**Κάθε Κυριακή** **στις 13:30**

Διάρκεια

**45'**

ΕΚΠΑΙΔΕΥΤΙΚΟ ΠΡΟΓΡΑΜΜΑ   
ΓΙΑ ΠΑΙΔΙΑ 6-10 ΕΤΩΝ ΚΑΙ ΤΟΥΣ ΓΟΝΕΙΣ ΤΟΥΣ

**Κάθε Κυριακή** **στις 15:30**

Διάρκεια

**60'**

Επιμέλεια, σχεδιασμός: **Χριστέλα Γκιζέλη**

Υλοποίηση: **Χριστέλα Γκιζέλη**, **Γιώργος Μωραΐτης**

ΑΙΘΟΥΣΑ ΔΙΔΑΣΚΑΛΙΑΣ

ΤΙΜΕΣ ΕΙΣΙΤΗΡΙΩΝ

**€8.00, €15.00, €18.00**

**ΕΝΑΣ ΕΛΕΦΑΝΤΑΣ ΣΤΟ ΔΩΜΑΤΙΟ**

*Για 3η χρονιά*

Πού πηγαίνουν οι μνήμες όταν τις ξεχνάμε; Και πώς τα βγάζει κανείς πέρα σ’ έναν κόσμο που επιμένει να ξεχνά; Ο μικρός Κωστής ζει τον μεγαλύτερο φόβο του, όταν οι δικοί του ξεχνάνε τα γενέθλιά του! Το μόνο που του μένει είναι να μοιραστεί την τούρτα του με τον φανταστικό φίλο του, τον Σωκράτη τον ελέφαντα, και να ξεκινήσει μαζί του μια ανατρεπτική περιπέτεια. Ένα τρυφερό μουσικό έργο, που προσεγγίζει το θέμα της απώλειας της μνήμης, δείχνοντας πως η δημιουργική σκέψη και το παιχνίδι γεφυρώνουν τις διαφορές.

ΘΕΑΤΡΟ ΓΙΑ ΠΑΙΔΙΑ 3-9 ΕΤΩΝ

**Κάθε Κυριακή στις 11:30**

**Καθημερινές για σχολεία**

**Έκτακτες Χριστουγεννιάτικες παραστάσεις**

Συγγραφή: **Ειρήνη Αναγνωστοπούλου**

Σκηνοθεσία: **Μιχάλης Κοιλάκος**

Με τους **Ειρήνη Αναγνωστοπούλου**, **Τάσο Αντωνίου**, **Μιχάλη Κοιλάκο** και **Γιάννη Πλιάκη**.

Διάρκεια

**70'**

ΑΙΘΟΥΣΑ ΔΙΔΑΣΚΑΛΙΑΣ

ΤΙΜΕΣ ΕΙΣΙΤΗΡΙΩΝ

**€8.00, €10.00**

Πληροφορίες για επισκέψεις σχολείων: 210 86 65 144, 210 86 74 657

**O ΜΠΑΛ ΣΤΟΝ ΑΕΡΑ**

Μια παράσταση με το ιδιαίτερο αποτύπωμα της ομάδας Patari Project. Οι ηθοποιοί, χρησιμοποιώντας την τεχνική της πλατφόρμας, δημιουργούν εικόνες, ρυθμούς, τοπία, ήχους, χαρακτήρες και ζωντανεύουν διαφορετικούς κόσμους. Θα διηγηθούν την ιστορία της μικρής Μαριλού που, ακολουθώντας το μπαλόνι της τον Μπαλ, ταξιδεύει σε κόσμους πραγματικούς και φανταστικούς. Στο διαδραστικό φινάλε της παράστασης μικροί και μεγάλοι θεατές, θα δημιουργήσουν τους δικούς τους κόσμους.

ΘΕΑΤΡΟ ΓΙΑ ΠΑΙΔΙΑ 4-10 ΕΤΩΝ

Ιδέα: **Patari Project**

Σκηνοθεσία: **Σοφία Πάσχου**

Με την **Ελένη Βλάχου**, την **Αιμιλία Κεφαλά** και τον **Γιώργο Σύρμα**

**Κυριακές στις 15:00**

**Καθημερινές για σχολεία**

**Έκτακτες Χριστουγεννιάτικες παραστάσεις**

Διάρκεια  
**70'**

ΠΟΛΥΧΩΡΟΣ

ΤΙΜΕΣ ΕΙΣΙΤΗΡΙΩΝ

**€8.00, €10.00, €12.00**

Πληροφορίες για επισκέψεις σχολείων: 210 86 65 144, 210 86 74 657

**Γ Ι ΩΤΑ ΞΙ (Ι.Ξ.): ΜΟΥΣΙΚΗ ΜΕ ΥΠΟΛΟΓΙΣΤΗ!**

Μια μοναδική ευκαιρία για να γνωρίσουν τα παιδιά με ευχάριστο και διαδραστικό τρόπο έναν από τους σημαντικότερους συνθέτες του 20ού αιώνα, τον Έλληνα Ιάννη Ξενάκη (1922-2001), ο οποίος πειραματίστηκε με τους υπολογιστές, πολλά χρόνια πριν τους ανακαλύψουν τα παιδιά! Το πρόγραμμα περιλαμβάνει κυνήγι θησαυρού στη Βιβλιοθήκη και κορυφώνεται με τη σύνθεση που θα φτιάξουν τα παιδιά χρησιμοποιώντας το πρόγραμμα σύνθεσης UPISketch (Centre Iannis Xenakis-Ευρωπαϊκό Πανεπιστήμιο Κύπρου).

ΕΚΠΑΙΔΕΥΤΙΚΟ ΠΡΟΓΡΑΜΜΑ ΓΙΑ ΠΑΙΔΙΑ 9-12 ΕΤΩΝ

**Κυριακές στις 12:00**

Σχεδιασμός, επιμέλεια, υλοποίηση: **Gabriella Spanò**

Η δράση εντάσσεται στο Meta-Xenakis στο πλαίσιο του διεθνή εορτασμού για τα 100 χρόνια από τη γέννηση του Ιάννη Ξενάκη.

MUSIXLAB

Διάρκεια

**90'**

ΤΙΜH ΕΙΣΙΤΗΡΙOY

**€10.00**

Πληροφορίες για επισκέψεις σχολείων: 210 86 65 144, 210 86 74 657

ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΣΤΟ MUSIXLAB------------------------------------------------

**DIGITAL VEGAN ORCHESTRA**

Μουσική με καλώδια, κυκλώματα, υπολογιστές και… φρούτα! Τώρα τα μήλα, τα πορτοκάλια και οι μπανάνες παίζουν μουσική! Αλήθεια, πώς να ακούγονται; Στο πρόγραμμα, που σχεδιάστηκε σύμφωνα με το δια-επιστημονικό μοντέλο STEAM, τα παιδιά θα κατασκευάσουν τα δικά τους μουσικά όργανα, θα πειραματιστούν με τους μουσικούς ήχους και θα σχηματίσουν μια ψηφιακή φρουτένια ορχήστρα. Μην ξεχάσετε να φέρετε μαζί σας το φρούτο σας!

ΕΚΠΑΙΔΕΥΤΙΚΟ ΠΡΟΓΡΑΜΜΑ ΓΙΑ ΠΑΙΔΙΑ 6-8 ΕΤΩΝ

**Κυριακές στις 12:00**

Σχεδιασμός, επιμέλεια, υλοποίηση: **Ελισάβετ Περακάκη, Γιάννης Μυγδάνης**

MUSIXLAB

Διάρκεια: 90'

ΤΙΜH ΕΙΣΙΤΗΡΙOY

€15.00

**ΗΧΟΙ & ΜΠΛΙΜΠΛΙΚΙΑ**

Πώς κατασκευάζεται ένα ηλεκτρονικό ψηφιακό όργανο; Από ποια στοιχεία αποτελείται ένα συνθεσάιζερ; Πώς συνδέεται ο ηλεκτρισμός με τον ήχο; Μπορούμε να συνοδεύσουμε ηχητικά μια ταινία χωρίς να ξέρουμε μουσική; Με τη βοήθεια των littleBits και ακολουθώντας τις αρχές του δια-επιστημονικού μοντέλου SΤΕΑΜ, θα κατασκευάσουμε τα δικά μας πρωτότυπα ηλεκτρονικά μουσικά όργανα με κυκλώματα, χωρίς καλώδια και θα συνθέσουμε μουσική για ένα κινούμενο σχέδιο.

ΕΚΠΑΙΔΕΥΤΙΚΟ ΠΡΟΓΡΑΜΜΑ ΓΙΑ ΠΑΙΔΙΑ 7-11 ΕΤΩΝ

**Κυριακές στις 12:00**

Σχεδιασμός, επιμέλεια, υλοποίηση: **Ελισάβετ Περακάκη, Γιάννης Μυγδάνης**

MUSIXLAB

Διάρκεια: 90'

ΤΙΜH ΕΙΣΙΤΗΡΙOY

€15.00

ΧΡΙΣΤΟΥΓΕΝΝΑ ΣΤΗ ΜΟΥΣΙΚΗ ΒΙΒΛΙΟΘΗΚΗ-------------------------------------------------------

**COMEDY CLUB ΓΙΑ ΠΑΙΔΙΑ: XMAS MUSIC SPECIAL**

*Για 4η χρονιά*

Το Comedy Club για παιδιά, η μοναδική ελληνική stand-up comedy παράσταση για παιδιά, που δημιούργησε ο Γιώργος Χατζηπαύλου, έρχεται ξανά με χριστουγεννιάτικη διάθεση στο Μέγαρο. Μια παράσταση διασκεδαστική τόσο για τα παιδιά, που παρακολουθούν θέματα που αφορούν στη ζωή τους, όσο και για τους γονείς τους, που θυμούνται πως είναι να είσαι παιδί. Η θεματολογία περιστρέφεται γύρω από ό,τι απασχολεί ένα παιδί και φυσικά καταλήγει στην καλύτερη γιορτή του κόσμου, τα Χριστούγεννα!

ΓΙΑ ΠΑΙΔΙΑ 6-12 ΕΤΩΝ ΚΑΙ ΤΟΥΣ ΓΟΝΕΙΣ ΤΟΥΣ

Κείμενα, ερμηνεία, σκηνοθεσία: **Γιώργος Χατζηπαύλου**

**Σάββατο 3, 10, 17.12, Κυριακή 25.12 στις 18:00**

**Κυριακή 4, 11, 18.12 στις 15:00**

**Δευτέρα 26, Τρίτη 27, Τετάρτη 28, Πέμπτη 29 και Παρασκευή 30.12  18:00**

ΠΟΛΥΧΩΡΟΣ

Διάρκεια

**60'**

ΤΙΜΗ ΕΙΣΙΤΗΡΙΟΥ

**€10.00**

ΕΝΑΡΞΗ ΠΡΟΠΩΛΗΣΗΣ

Τετάρτη 01/11

Έκτακτες Χριστουγεννιάτικες παραστάσεις πραγματοποιούν επίσης και τα θεατρικά έργα:

* ΑΒΓΩ   
  ΒΑΣΙΛΙΣΣΑ ΤΩΝ ΠΑΝΤΩΝ
* EΝΑΣ ΕΛΕΦΑΝΤΑΣ ΣΤΟ ΔΩΜΑΤΙΟ
* Ο ΜΠΑΛ ΣΤΟΝ ΑΕΡΑ

Δείτε αναλυτικά τις ημερομηνίες στο www.tickeservices.gr

ΘΕΑΤΡΟ ΚΑΙ ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΓΙΑ ΣΧΟΛΕΙΑ-------------------------------------

**ΜΙΚΡΟΙ ΣΥΝΘΕΤΕΣ**

*Έχουν όλοι μια ολόδική τους μουσική μέσα στο κεφάλι τους; Μπορούν να την ακούσουν προσεκτικά; Μπορούν να την ακούσουν και όλοι οι άλλοι μαζί τους;*

Μπορούν να μάθουν το κόλπο; Η απάντηση είναι ναι! Τα παιδιά καλούνται να γίνουν συνθέτες της μουσικής τους. Θα την προκαλέσουν, θα την δημιουργήσουν

θα την ακούσουν, θα μάθουν το κόλπο! Τα παιδιά αφού γνωρίσουν τη Μουσική Βιβλιοθήκη και μερικούς από τους θησαυρούς της, θα μεταμορφωθούν τα ίδια σε στοιχεία της μουσικής γραφής και θα συνθέσουν τις δικές τους τρισδιάστατες μελωδίες.

ΕΚΠΑΙΔΕΥΤΙΚΟ ΠΡΟΓΡΑΜΜΑ ΓΙΑ ΠΑΙΔΙΑ ΝΗΠΙΑΓΩΓΕΙΟΥ ΚΑΙ ΔΗΜΟΤΙΚΟΥ

Σχεδιασμός, επιμέλεια, υλοποίηση: **Χριστέλα Γκιζέλη**

MUSIXLAB

**Καθημερινές για σχολεία**

Διάρκεια

**60'**

ΤΙΜH ΕΙΣΙΤΗΡΙOY

**€4.00, €5.00**

Πληροφορίες για ομαδικές κρατήσεις και επισκέψεις σχολείων τις καθημερινές  
210 86 65 144, 210 86 74 657 (εισιτήρια **€4.00, €5.00, €6.00**)

Επισκέψεις σχολείων πραγματοποιούνται και για τις εξής παραστάσεις και εκπαιδευτικά προγράμματα:

* Ο ΜΠΑΛ ΣΤΟΝ ΑΕΡΑ
* EΝΑΣ ΕΛΕΦΑΝΤΑΣ ΣΤΟ ΔΩΜΑΤΙΟ
* **Γ ΙΩΤΑ ΞΙ (Ι.Ξ.): ΜΟΥΣΙΚΗ ΜΕ ΥΠΟΛΟΓΙΣΤΗ!**

# Πληροφορίες και Εισιτήρια

Ticket Services, Πανεπιστημίου 39 (Στοά Πεσμαζόγλου), 210 72 34 567  
ΔΕ-ΠΑ 9:00-17:00, ΣΑ 10:00-14:00 και [www.ticketservices.gr](http://www.ticketservices.gr)  
Εκδοτήριο Βιβλιοθήκης (Μέγαρο Μουσικής Αθηνών) ΔΕ-ΠΑ & ΚΥ 10:00-16:00

Πληροφορίες για ομαδικές κρατήσεις και επισκέψεις σχολείων τις καθημερινές:  
210 86 65 144, 210 86 74 657  
Πληροφορίες την ημέρα της παράστασης: 210 72 82 554

**Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής**

**στο Μέγαρο Μουσικής Αθηνών**

**210 72 82 778, library@megaron.gr**

**mmb.org.gr   
Fb/Μουσική Βιβλιοθήκη Λίλιαν Βουδούρη**

**INSTAGRAM/music\_library\_gr**

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ

ΕΥΧΑΡΙΣΤΟΥΜΕ

Πληροφορίες για το δελτίο: Μαριάννα Αναστασίου, 210 7282 771

**Χορηγοί επικοινωνίας**ΕΡΤ, Cosmote Tv, Tρίτο πρόγραμμα, Αθήνα 9.84, kidsradio.com, monopoli.gr, art&life.gr, deBop, Θεατρομάνια, infokids.gr, elamazi.gr, talk.gr, Kid’s Hub, Elniplex, CityKidsGuide, Mom and the City, paidiko.theatro.gr

****